
Ow beth a wnaf! pioellau serch 
Sy'n f'anerch dan fy mron ; 

O gariad a'i archollion erch 

“ Wyf glaf y fynyd hon ; 

Ni feddaf gysur o un gradd, 

' Ond tori amod sy'n fy lladd. 


Ow! J——t fwyn ni enwaf chwi, 
Rhy wylaidd wyf i hyn ; 
Anffyddlon troisoch i myfi 
Os soniaf mae'n beth syn ; 
| Pwy allsai gredu gwnaethech ehwi, 
| Fyth tori amod a myfi. 


Ai drysu wnaethoch ar eich taith 
Dros eigion llaith y llyn ? 

A wellodd cariad mor ddigraith, 
Heb fod yn faith fel hyn ? 

Ai peth dibwys i'ch golwg chwi, 
Oedd tori amod a myfi ? 


Mor wir yr hen ddiareb gynt, 
“(Deallwyf hyny 'nawr,) 

Bod **meddwl geneth fel y gwynt,” 
Try ddeng waith yn yr awr, 

Mae hyn yn amlwg ynoch chwi 
Drwy dori amod a myfi. 

Er addaw'n deg o fywiol chwant, 
Deniadau'r amser gynt; 

Er addunedau fwy na chant 
Hwy aethant efo'r gwynt ; 

Aeth cof yn ddim, (beth dd'wedwch chwi?) 
Am dori amod a myfi. 


Ai gwir i mi roi geiriau nel, 
Neu glipiad llygad llon ; 

Er gosod cariad o dan sel, 
I lynu dan eich bron, 

Ei fagu'ch hunan wnaethoch chwi, 
A thori amod a myfi. 


Tra llidus yw trallodau serch, 
Chwi wyddoch hyny'n dda, 

Ni flinwyd un anwylaf ferch,. 
Yn ddyfuach gan ei blâ ; 

Mae'n rhaid taw drysu wnaethoch chwi, 
Cyn tori amod a myfi. 


Os teimlais gynt wrth wel'd eich gwedd, 
Fy anadl yn byrhau, 

Os gwrid eich wyneb nodai hedd, 
Pan fyddwn yn neshau, 

Rhyfeddod yw erioed i chwi, 
I dori amod a myfi. 


Wrth fynych lwybro daear gron, 
'R'ych 'nawr yn cofio'r oed ; 

Y teimlech asau dan eich bron, 
Pan welech ol fy nhroed ; 

Neud rhyfedd yw erioed i chwi, 
I dori ammod a myfi. 


Mae'n dyst o'ch serch y GuASLwYN draw, 
Ar war y FFYNON OER ; 

Lle cyd eisteddem law yn llaw, 
Wrth wawl arianaidd loer ; 

Cynhyrfion serch wnae'n gruddiau'n lli, 
Er tori ammod a myfi. 


'Doedd awr ond orig fer ei hynt, 
Pan gwrddem yn y cudd ; 

A hirddydd haf a'i heibio'n gynt, 
Na gwenol fain y gwydd ; 

A serch yn chware ar eich grudd, 
Er tori ammod a mi'n brudd. 

I'm meddwl rhed eich delw hardd, 
A ddyg fy mryd yn llwyr, 
Yn arogl per rosynau'r ardd, 
Wrth rodio'n min yr hwyr ; 
Defnynai hedd yn ddafnau fyrdd, 
I'n calon dan y lawryf gwyrdd. 
Pereiddiol rydiau Olettwr* fwyn, 
A seinau'r cerddgar lu, 
Yn telynori'r deiliawg lwyn, 
Sy'n lleddfu'r galon gu ; 
Fy hiraeth saif am hardd ei phryd, 
Tra peru 'mywyd yn y byd. 
Fel tawdd yr haul y llwydrew ffwrdd, 
Yn fuan o le serth, 
Fel mae yr awel wan ddidwrdd, 
Yn deifio blodau'r berth ; 
'Run modd pe cawn, anghofiwn chwi, 
Am dori ammod a myfi. 


Os ceisiodd cariad ollwng saeth, 
I glwyfo mynwes serth ; 

Nid wyf er hyn “'“un gronyn gwaeth,” 
Er clwyfo'r llanc o'r Norih, 

Os deil y clwy' gwna les i chwi, 
Er tori ammod a myfi. 


Mae'n rhwym y 'nawr eich calon brudd, 
Wrth arall, Ow! pa fodd ? 

'Rwyf fi er hyn a'm dwylnw'n rhydd, 
Yn hollol wrth fy modd ; oì 

“ Dwy'n prisio'r pin,” rhof her i chwi, 
Er tori ammod a myfi. 

Os tir Americ aeth a'ch fryd, 
(Am hyn ni roddaf sen,) 

'Rwyf fi yn byw, a gwyn fy myd, 
Rhwng broydd Cymru wen ; 

Heb bryder merch roi i mi glwy', 
Na thori ammod a mi mwy. 


Hen wlad fy hun yn nyddiau Poes, 
A geneth dduwiol fryd :— 

I chwi boed heddwch yn ddiloes, 
Tra byddoch yn y byd ; 

Boed llwydd, a hedd, LuAw Dn i chwi, 
Er tori ammod a myfi. 





* Afonig o'r enw yn mhlwyf Llandyssul. 

Y CLAF O GARIAD. 


O gwrando'r ferch lygadlon, 

Un hardd o ffriw, y seren syw, 
Hynodawl yw f'och'neidion, 

Mae clwyf i'm calon, clyw. 
Rwyf beunydd yn ymboeni, 

Heb fynyd fwyn, yn fawr fy nghwyn, 
O galon wyf yn gwelwi, 

Os sylwi gan dy swyn ; 
Y ddynes lefn, os troi dy gefn, 

Mi af o dristwch yn ddidrefn,— 
Os gwrando ar ffug Audoliaeth, 

Un pell ei gwedd rydd i ti hedd, 
Fe'm rhoddir i gan hiraeth 

A'i bariaeth yn y bedd ,— 
Y fun wiw fad, os mam neu dad, 

Sydd yn mroi i wneyd fy mrad, 
A gosod rh'om ysgariad ;,— 

Dyoddef sen, wna'r eneth wen, 
Os bydd yn bur ei bwriad ; 

Bydd cariad byth yn ben. 


a 


Wrth chwilio, Ow, gochelwch, 
Y blodyn hardd, sy' i'w gael mewn gardd, 
Ac wele, mewn anialwch, 
Yn aml y lili a dardd, 
Cadd llawer merch gariadus, 
Ei byd yn boen, heb awr o hoen, 
Drwy wenau hudoliaethus 
Blaidd rheibus dan wisg oen. 
Yr eneth gain, a swynawl sain, 
A gwylia draw rhag gwely drain, 
A bywyd o orthrymder ; 
A chwilia'n chweg, am fron ddifreg, 
Mae'n fendith byd a'i fwynder, 
Y mab o dymmer deg, 
Y fereh ddinam cais hwn bob cam, 
Mae'n well na mwynder tad na mam, 
Os byddant am dy rwystro, 
Cei lon'd dy fryd, a hedd o hyd, 
Heb ofid ì dy flino, 
Tra fyddo, gwyn dy fyd. 
[Llandyssul.] EnLvapD. 








